Diari Oficial de la Generalitat Valenciana


Sumari del DOGV 3163, del 16-01-1998 (1998/334)

DECRET 310/1997, de 24 de desembre, del Govern Valencià, pel qual es crea un Institut d'Educació Secundària a Petrer.
---------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/12/24/310/dof/vci/html**

### Dades del document

Número de DOGV
:   3163

Data del DOGV
:   16-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/334


Data del document
:   24-12-1997

Organisme emissor
:   Conselleria de Cultura, Educació i Ciència

Tipus de document
:   Decret

DECRET 310/1997, de 24 de desembre, del Govern Valencià, pel qual es crea un Institut d'Educació Secundària a Petrer. [1998/X334]
  
L'Ajuntament de Petrer, en la sessió ordinària del 30 de març de 1994, va adoptar l'acord pel qual cedia gratuïtament a la Generalitat Valenciana un solar de 14.090 metres quadrats a l'avinguda Reina Sofia d'aquesta localitat per a la construcció d'un institut.
  
El mapa escolar per a l'aplicació de la Llei Orgànica d'Ordenació General del Sistema Educatiu a la Comunitat Valenciana preveu la construcció d'un institut d'Educació Secundària a Petrer per a l'escolarització de l'alumnat de l'esmentada localitat.
  
La Direcció General de Règim Econòmic va dictar una resolució per la qual s'adjudiquen mitjançant concurs les obres per a la construcció d'un centre d'Educació Secundària a Petrer. (DOGV de 20 de febrer de 1997).
  
Davant la imminent finalització de les obres i, de conformitat amb el que s'estableix en l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, a proposta del conseller de Cultura, Educació i Ciència, i amb la deliberació prèvia del Govern Valencià en la reunió de dia 24 de desembre de 1997,
  
DECRETE
  
Article únic
  
Es crea, per desdoblament de l'Institut de Batxillerat Azorín d'Elda-Petrer, codi 76448836, el següent centre docent:
  
Província: Alacant.
  
Municipi: Petrer.
  
Denominació: Institut d'Educació Secundària.
  
Adreça: Avinguda Reina Sofia, s/n.
  
Codi: 24024956.
  
Capacitat: 950 llocs escolars.
  
Composició: 20 unitats d'Educació Secundària Obligatòria, 6 unitats de Batxillerat i 4 cicles formatius.
  
DISPOSICIONS TRANSITÒRIES
  
Primera
  
Provisionalment i mentre no es definisquen i aproven les plantilles tipus, corresponents als centres d'Educació Secundària, la plantilla del centre creat estarà constituïda pels llocs de treball que determina la normativa vigent.
  
Segona
  
Fins a l'acabament de les obres del nou edifici docent, l'institut creat mitjançant aquest decret desplegarà les seues activitats en horari de vesprada a l'Institut Azorín.
  
DISPOSICIÓ ADDICIONAL
  
El que s'estableix en aquest decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte totes les mesures necessàries per al compliment i desplegament del que s'estableix en aquest decret, així com per a modificar, si escau, el domicili, la denominació i la configuració del centre.
  
Segona
  
Aquest decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entendran referits a l'inici del curs 1997/1998.
  
València, 24 de desembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI